  Виталий Пронин Ужъёс мытэмын ни. Туэ етӥн улэ 4 сюрс 363 гектар бусыосты висъяны медо. Кин тодэ, лыдпус йылыны но, оло, быгатоз. Туэ угось лудъёсты паськытатон, заводъёсты выльдон, техника басьтон вылысь федерал бюджетысь но республикалэн казнаысьтыз оглом висъямын 50 миллион манет.Азинсконлы осконъёс вань. Азьвыл хозяйствоосмы етӥн кидыс кытчы вузаны ик паймо вал. Али сюрес усьтӥськиз кунгож сьӧры. Россельхознадзорлэн управлениысьтыз кун инспектор М. Потапова ивортэмъя, туэ апрель толэзе Словение, Германие, Великобритание келямын 110 тонна етӥн кидыс. Со дыре ик кунгож сьӧрысь шаерамы одӥг грамм но кидыс та толэзе вуттымтэ. Зэм, ар кутсконысен Киров улосэ но Удмурт Республикае палэнысь 286 тонна импортной кидыс ваемын ик. Но 352 тонна кидыс палэнэ вузамын. 2017-тӥ арын экспорт 242 тонна люкаськиз, шаерамы но Киров пала вуттӥмы 3 сюрс 2 тонна кидыс. Туэ хозяйствоосмы пӧрмытӥзы асьсэос кидыс люканы. Ужез радъян-азинтон понна Удмуртиысь делегация кемалась ӧвӧл Белоруссие но вуылӥз, татын ужаменызы тодматскиз. Али шаерамы оглом 2 сюрс 259 гектар вылэ етӥн киземын ни. Чакламлэсь со 52 процент. Шарканъёс ужзэс быдтӥзы ни. 64 процентсэ кизёнзэс быдэстӥзы можгаос. Соос мышкын юкаменскъёс. Миым та вакытэ 1 сюрс 575 гектар гинэ киземын вал ай.Елена СараматоваТуспуктэм: udmdunne.ru  